- Hindi News
- National
- डॉ. सुशील और चंद्रकिशोर की पुस्तकें आदिम जीवन को समझाने में सहायक बनेगी : डॉ. उरांव
डॉ. सुशील और चंद्रकिशोर की पुस्तकें आदिम जीवन को समझाने में सहायक बनेगी : डॉ. उरांव
रांची | गोस्सनरकॉलेज के मानवशास्त्र विभागाध्यक्ष डॉ. सुशील केरकेट्टा की पुस्तक झारखंड के आदिम जनजीवन और आरयू के टीआरएल डिपार्टमेंट के रिसर्च स्कॉलर चंद्रकिशोर केरकेट्टा लिखित खड़िया भाषा, व्याकरण साहित्य पुस्तक का लोकार्पण साेमवार को गोस्सनर कॉलेज में किया गया। मौके पर मुख्य अतिथि विधानसभा अध्यक्ष डॉ. दिनेश उरांव ने कह कि दोनों लेखकों की किताबें झारखंड और आदिम जीवन को समझने में उपयोगी साबित होगी।
इलाहाबाद विवि के मानवशास्त्र विभागाध्यक्ष डॉ. विजय शंकर सहाय ने कहा कि डॉ. केरकेट्टा ने जितना विस्तृत प्रमाणिका कार्य किया है वह शोधार्थियों के लिए अनुकरणीय है। आदिम जनजातियों की आवश्यकता की जानकारी महत्वपूर्ण है। लेखक सुशील केरकेट्टा ने कहा कि मानव विज्ञान की पढ़ाई देश के 34 विवि में हो रही है। मौके पर डॉ. साधन मुर्मू, डॉ. रॉयल डांग, डॉ. प्रशांत गौरव मौजूद थे।
मौके पर आरयू के वीसी डॉ. रमेश पांडेय ने कहा कि मानवशास्त्र जनजातीय एवं क्षेत्रीय भाषा विभाग आरयू को अंतरराष्ट्रीय पहचान दिलाता है। डॉ. केरकेट्टा ने अपनी पुस्तक से मानवशास्त्र विभाग की समृद्ध परंपरा को नई ऊंचाई दी है। उन्होंने कहा कि जनजातीय भाषा विभाग में नौ भाषाएं संचालित हैं। सभी का सेपरेट डिपार्टमेंट स्थापित किया जाएगा। अतिथियों का स्वागत प्राचार्य डॉ. सिद्धार्थ एक्का ने किया।
गोस्सनर कॉलेज में दो पुस्तकों का लोकार्पण करते विधानसभा अध्यक्ष डॉ. दिनेश उरांव, आरयू वीसी डॉ. रमेश पांडेय अन्य।
tgl_Latn sot_Latn hin_Deva hin_Deva hin_Deva hin_Deva awa_Deva awa_Deva